**Критеријуми и елементи оцењивања у настави информатика и рачунарство основне школе „Братство“Арадац**

Стручно веће природних и техничких предмета, наставници информатике и рачунарства

Ученик мора да има најмање 2 оцене у полугодишту. Ученике оцењујемо писмено (провера знања кроз тестове), усмено и кроз практичан рад. Бележимо активности и ангажовање на часу, као и њихов однос према раду. Такође, узима се у обзир и њихово ангажовање у Гоогле учионици и завршавање задатака у предвиђеном року. Сваку оцену (област) ученици могу да поправе и закључна оцена се изводи на основу аритметичке средине свих оцена у току полугодишта.

Остваривање исхода у самосталном раду, као и однос према раду, залагање и активност ученика:

1. ученик који у потпуности усвојио основна, проширена и продубљена знања, умења и вештине, уочава битно, логички повезује чињенице и појмове, самостално закључује, критички расуђује, самостално извршава додељене задатке и примењује стечена знања и вештине из области Рачунарства и информатике (Информационо-комуникационе технологије, Дигитална писменост, Рачунарство) - добија оцену одличан (5);
2. ученик који у потпуности усвојио основна знања, умења и вештине и више од половине проширених и продубљених знања, уочава битно, логички повезује чињенице и појмове, уз малу помоћ наставника долази до закључка, критички расуђује, самостално извршава додељене задатке и примењује стечена знања и вештине из области Рачунарства и информатике (Информационо-комуникационе технологије, Дигитална писменост, Рачунарство) - добија оцену врлодобар (4);
3. ученик који је у целини усвојио основна знања, умења и вештине, и половину проширених знања, умења и вештина, а према програму предмета, да уз помоћ наставника схвати значење научених садржаја, објашњења и да их повезује, уз помоћ наставника уочава битно, уз помоћ наставника извршава додељене задатке и примењује стечена знања и вештине из области Рачунарства и информатике (Информационо-комуникационе технологије, Дигитална писменост, Рачунарство) - добија оцену добар (3);
4. ученик који је усвојио основна знања,умења и вештине, према програму предмета, ученик испољава потешкоће у анализи чињеница, података, њиховом уопштавању и закључивању, има тешкоћа у усменом и писменом изражавању, , не сналази се у новим ситуацијама, уз велику помоћ наставника извршава додељене задатке и примењује стечена знања и вештине из области Рачунарства и информатике (Информационо-комуникационе технологије, Дигитална писменост, Рачунарство) - добија оцену довољан (2);
5. ученик који ни уз помоћ наставника није савладао основно знање, умење и вештине, добија оцену недовољан (1).

**Скала за оцењивање теста:**

Ученици у току школске године имају три велика теста. Писмена провера знања садржи од пет до 10 задатака у зависности од области учења и бодује се према приложеном упутству.

|  |  |
| --- | --- |
| **Оцена** | **Проценат успешности** |
| **1** | **0-20** |
| **2** | **21-40** |
| **3** | **41-60** |
| **4** | **61-80** |
| **5** | **81-100** |

Оцена из петнаестоминутне писмене провере евидентира се у педагошкој документацији наставника и узима се у обзир приликом утврђивања закључне оцене ученика.

Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.

Уколико ученик стиче образовање и васпитање по ИОП-у 2, оцењује се на основу ангажовања и степена оставрености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.